b"\n_START_ARTICLE_\nAafrika-Malga\xc5\xa1i Liit\n_START_PARAGRAPH_\nAafrika-Malga\xc5\xa1i liit (Union Africaine et Malgache, l\xc3\xbchend UAM) oli 1961 loodud rahvusvaheline organisatsioon, kuhu kuulus mitu Aafrika riiki._NEWLINE_Organisatsiooni rajasid 12. septembril 1961 Antananarivos Prantsuskeelsete Riikide Brazzaville'i Grupi 12 liikmesriiki Antananarivo hartaga. Lepiti kokku hoida tihedaid sidemeid nii omavahel kui ka Prantsusmaaga. Eesm\xc3\xa4rgiks oli koordineerida seisukohti rahvusvahelistes k\xc3\xbcsimustes, edendada koost\xc3\xb6\xc3\xb6d majanduse ja kultuuri alal ning pidada \xc3\xbclal \xc3\xbchist kaitseorganisatsiooni._NEWLINE_Organisatsiooni t\xc3\xb6\xc3\xb6tas kolme allorganisatsiooni n\xc3\xa4ol: need olid Aafrika-Malga\xc5\xa1i Majanduskoost\xc3\xb6\xc3\xb6 Organisatsioon, Aafrika-Malga\xc5\xa1i Posti- ja Telekommunikatsiooni Liit ja Aafrika-Malga\xc5\xa1i Kaitseliit. Kuni 1963. aastani t\xc3\xb6\xc3\xb6tas UAM-i grupp \xc3\x9cRO juures._NEWLINE_Koost\xc3\xb6\xc3\xb6 tegi raskeks riikide suur omavaheline erinevus._NEWLINE_P\xc3\xa4rast Aafrika \xc3\x9chtsuse Organisatsiooni loomist otsustati m\xc3\xa4rtsis 1964 otsustati j\xc3\xa4tta poliitilised k\xc3\xbcsimused selle hooleks ning kujundada organisatsiooniliselt \xc3\xbchtne Aafrika-Malga\xc5\xa1i Majanduskoost\xc3\xb6\xc3\xb6 Liit (UAMCE)._NEWLINE_Veebruaris 1965 otsustati asendada see organisatsioon Aafrika-Malagassi \xc3\x9chisorganisatsiooniga."